TLU SA staan steeds bankvas teen OSV | Maroela Media
TLU SA is deel van 'n ad hoc-groep wat hulle vir die beskerming van eiendomsreg beywer en die Onteieningswet se gedeelte oor onteiening sonder vergoeding (OSV) teëstaan. Meer as 50 organisasies, wat landbouverteenwoordigers, burgerlikes en opposisiepartye insluit, het hulle by hierdie groep geskaar. Die groep vergader gereeld om kwessies wat eiendomsreg bedreig te bespreek en optrede daaroor te oorweeg.
"Die [naweek se] verhore van die portefeuljekomitee vir openbare werke en infrastruktuur oor die Onteieningswet in Orange Farm in Gauteng was deelnemers van mening dat die Covid-19-pandemie gebruik moet word om die Onteieningswet vinniger deurgevoer te kry. Hulle wil sodoende toegang kry tot openbare gesondheidsorg, polisiestasies, behuising, werk en ekonomiese geleenthede," sê Henry Geldenhuys, die president van TLU SA.
"Uit die kommentaar is dit duidelik dat deelnemers geen idee het oor die implikasies van dié wet nie. Wat die mense nie besef nie, is dat die Onteieningswet juis al hierdie dienste en geleenthede in die wiele gaan ry.
"Wie, by hulle volle positiewe, sal vaste beleggings maak in 'n land waar die Grondwet sowel as wetgewing bepaal dat bates deur die staat gekonfiskeer kan word sonder om daarvoor te betaal?"
Volgens Geldenhuys is dit duidelik dat daar nie besef word nie dat vooruitgang kom deur ekonomiese groei wat deur belegging in die land geskep word. "Indien iemand nie die nodige begrip het van hoe belangrik vaste beleggings is as die fondament van ekonomiese groei nie, betreur ons hulle onkunde. Dit bly egter ons verantwoordelikheid om daardie beginsel tuis te bring – nie net by gewone burgers nie, maar ook by politici.
"Dit is ongelooflik dat die ANC steeds deur Radikale Ekonomiese Transformasie (RET) voortgedryf word," sê hy. "Die Nasionaal-Demokratiese Rewolusie (NDR) lei tot sosialisme en kommunisme, terwyl hierdie ideologie reg oor die wêreld heen nog net tot mislukking gelei het. Gewone Suid-Afrikaners gaan hieronder ly, nie die korrupte leiers nie."
Geldenhuys sê dit is dus die taak van die ad hoc-groep om die publiek te waarsku oor wat die gevolge vir die land sal wees indien die wet geïmplementeer word.
Is die ANC besig met die tweede grootste misleidingspoging in S.A. se geskiedenis? Daar is sekerlik 'n ooreenkoms met Zuma bereik: Hy is die swartskaap vir alle ANC foute MAAR word later mildelik vergoed of beskerm. Siedaar: Die weerligafleier is Zuma en die held, skoon-hande-Cyril & kie red die S.A. Skip Titanic rakelings van ondergang teen ook Aceberg. Nou volg die uitklophou: Weer het die ANC die morele swaartepunt herwin ("The people have spoken"), massiewe verskiesingsteun volg en dan: Die Nasionale Demokratiese Rewolusie se planne word deurgevoer want dit is "die demokraties verkose meederheid se wil." Hallo, "Boer-Soek_'n_Plaas."
Maklik om te se hulle gaan net ons goed vat.Ons sal sien
Om bankvas te staan teen diefstal van jou grond, (OSV) – sal op die einde net een beteken: Jy staan, op jou grond, en veg fisies teen die Balju en Polisie.